

# MEGHÍVÓ

**Tisztelt Munkabizottsági tagok! Kedves Érdeklődők!**

Örömmel tájékoztatjuk, hogy 2022. októberében, a MTA PAB Pedagógiai Munkabizottság és a PTE BTK Neveléstudományi Intézet közös szervezésében, folytatva a tavasszal elindított rendezvénysorozatunkat, megrendezzük a **Tudományos Ősz – bepillantás kutatók műhelyeibe** programsorozatot. A nyilvános bizottsági üléseken kutatók számolnak be aktuális kutatásaikról, azok illeszkedéséről tudományos munkásságukba. Az előadásokat tudományos diszkusszió követi.

**A rendezvény nyitott minden érdeklődő számára, de regisztrációhoz kötött az alábbi linken:** <https://forms.gle/qJRYEumwNkz4knjx9>

**Változó helyszíneken!**

Az eseményen online is részt lehet venni – a regisztrációnál adható meg az e-mail cím az online csatornához. Az online - MS Teams[[1]](#footnote-1) - csatorna elérhetősége a következő:

[https://teams.microsoft.com/l/team/19%3aUnR9mcVqCjn7uIglhsNutT2Yrl7a5uO9k8AvIxLgclI1%40thread.tacv2/conversations?groupId=c7343f64-ab22-4d3f-894e-4391bf1acfb4&tenantId=570702d4-0107-4a39-a9d5-747f8b97ae91](https://teams.microsoft.com/l/team/19%3AUnR9mcVqCjn7uIglhsNutT2Yrl7a5uO9k8AvIxLgclI1%40thread.tacv2/conversations?groupId=c7343f64-ab22-4d3f-894e-4391bf1acfb4&tenantId=570702d4-0107-4a39-a9d5-747f8b97ae91)

Dr. Arató Ferenc adjunktus Dr. Varga Aranka docens

MTA PAB PMB titkára MTA PAB PMB elnöke

A Tudományos Ősz időpontjai és előadásai:

**2022. október 19. szerda, 14.00-16.00 Helyszín: PTE, BTK, NTI B/125-ös terem** (Munkabizottsági moderátor, Varga Aranka, elnök)

**Dr. Tigyiné Dr. Pusztafalvi Henriette** (habil. egyetemi docens, Pécsi Tudományegyetem, ETK, Egészségfejlesztési és Népegészségtani Tanszék), **dr. Csókási Krisztina** (egyetemi adjunktus, Pécsi Tudományegyetem, BTK, Pszichológia Intézet)

**A fogyatékossághoz való viszonyulás a felsőoktatásban tanulók körében**

A fizikai vagy mentális fogyatékossággal élőknek nem csak a fogyatékosságuk és a fizikai környezet által okozott korlátokkal kell szembenézniük, hanem a szűkebb és tágabb környezetük hozzájuk való viszonyulásából is származhatnak nehézségeik. A feléjük irányuló elfogadás jelentős mértékben csökkentheti a fogyatékosság jelentette terheiket, míg az elutasító, negatív attitűd valódi hátránnyá alakíthatja ezeket, akadályt gördítve a szociális életük, a munkavégzésük, a tanulmányaik vagy a szabadidős tevékenységeik elé. Ebből kifolyólag kifejezetten fontos lehet annak feltárása, hogy az emberek hogyan éreznek, mit gondolnak, és hogyan viselkednek a fogyatékossággal élő emberek társaságában, és ezekre milyen tényezők vannak hatással. Kimondottan indokoltnak gondoljuk a fogyatékossággal élő emberekkel kapcsolatos attitűd vizsgálatát a felsőoktatásban tanulók körében, hiszen már a tanulmányaik során is, de még inkább a későbbi munkájuk során feltehetően számos, fogyatékossággal élő emberrel fognak találkozni és együtt dolgozni. Az előadásban kitérünk a téma jelentőségére az oktatás-nevelés vonatkozásában, illetve bemutatjuk a fogyatékossággal élő emberekhez való viszonyulást befolyásoló tényezőket a vizsgálatunk eredményeinek tükrében.

**2022. november 18. péntek, 9.00-10.40 helyszín: PTE, BTK, Kari tanácsterem**, a rendezvény a Pécsett megrendezésre kerülő XXII. Országos Neveléstudományi Konferencia kísérőrendezvénye(Munkabizottsági moderátor, Arató Ferenc, titkár)

**Kilépés a nemzetközi térbe - Nemzetközivé vált az Autonómia és felelősség neveléstudományi folyóirat**

Az Autonómia és felelősség neveléstudományi folyóirat, amely a Pécsi Tudományegyetem Bölcsészet- és Társadalomtudományi Karán a Neveléstudományi Intézet és a Magyar Tudományos Akadémia PAP Pedagógiai Munkabizottságának közös gondozásában jelenik meg 2022-től angol nyelven jelenik meg. Az első szám az felsőoktatási inklúzió, az akadémiai kiválóság kontextusában ad kitekintést a nemzetközi diskurzusban jelentkező kutatásokról, publikációkról. A számot annak szerkesztője, Dr. habil Híves-Varga Aranka mutatja be, a bemutatás után pedig egy kerekasztal beszélgetést szervezünk a lapszám szerzőinek és az érdeklődő közönség bevonásával.

*A beszélgetés moderátora* ***Arató Ferenc****, az Autonómia és Felelősség folyóirat főszerkesztője.*

*A kerekasztalbeszélgetés meghívott résztvevői:*

**Dr. habil. Varga Aranka** a PTE-n működő **Inkluzív Kiválóság Kutatócsoport vezetője**, a lapszám szerkesztője, továbbá **Tószegi Zsófia, Szabados Péter, Csovcsics Erika**, (PTE BTK „Oktatás és Társadalom” Neveléstudományi Doktori Iskola doktoranduszai) – (tanárjelölt hallgató, PTE BTK)

**2022. december 7. szerda, 14.00-16.00 helyszín: MTA PAB székháza (díszterem) Pécs, Jurisics Miklós u. 44.** (Munkabizottsági moderátor, Mrázik Julianna)

**Dr. Huszár Zsuzsanna** (PhD, egyetemi adjunktus, PTE, BTK, Neveléstudományi Intézet, Nevelés- és Oktatáselméleti Tanszék)

**„Időcsapdák” a pedagógiai gondolkodásban**

Az előadás az időbeliség kérdéskörének pedagógiai értelmezéséhez kíván hozzájárulni. Az időszemlélet, az iskolai idő és a pedagógiai időkezelés kérdését mentalitáselemként és szociológiai nézőpontból, valamint tantervi és alkalmazott nyelvészeti szempontból vizsgálja részletesebben.

1. A Pécsi Tudományegyetem Teams-felhasználóval rendelkező érdeklődők a - **vgma0zu** - kóddal tudnak belépni. [↑](#footnote-ref-1)